Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 141/14/6610	Veľký Krtíš, 19.6.2015
EEČ : 2-50-26-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.4.2014, spisová značka Pv 141/14/6610, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Voči obvinenému bolo vedené trestné stíhanie na tom skutkovom základe, že
dňa 31.12.2013 o 09.00 h v k.ú. obce XXXXX v časti zvanej XXXXX z lesného porastu č. 577/65, ktoré patrí do lesného pôdneho fondu,   odcudzil  0,10 m3 popíleného agátového dreva, ktoré bolo uložené v šichtúnoch, naložil ho do osobného motorového vozidla značky XXXXX a viezol ho domov, kde bol kontrolovaný hliadkou OO-PZ XXXXX a odcudzené drevo bolo mu zaistené, pričom odcudzením dreva spôsobil pre Lesy SR, š.p., odštepný závod XXXXX, XXXXX, škodu vo výške 5,40 €, 

Uznesením prokurátora Okresnej prokuratúry XXXXX zo dňa 2.4.2014, spisová značka Pv 141/14/6610, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením      prokurátora       Okresnej prokuratúry  vo XXXXX  sp. zn. Pv  141/14/6610   zo dňa 02.04.2014,  ktoré nadobudlo právoplatnosť dňa 07.04.2014, bolo trestné stíhanie obvineného    za prečin krádeže podľa § 212 odsek 2 písmeno d) Trestného zákona,  ktoré bolo vedené proti nemu na tom skutkovom základe, ako je to uvedené     vo     výrokovej časti tohto uznesenia,  podľa § 216 odsek  1 Trestného poriadku podmienečne zastavené s tým, že podľa § 216 odsek  2 Trestného poriadku  obvinenému bola určená skúšobná doba podmienečného zastavenia trestného stíhania na dobu 12  mesiacov.  

Po uplynutí skúšobnej doby  12 mesiacov  som vyžiadala na obvineného   správu o povesti z Obecného úradu  XXXXX,    správu z Okresného riaditeľstva PZ   XXXXX,  správu z Okresného úradu XXXXX  a tiež bol  zabezpečený  odpis  registra trestov. Z  vyššie uvedených správ  bolo zistené, že obvinený   sa v skúšobnej dobe podmienečného zastavenia trestného stíhania nedopustil žiadneho protispoločenského konania, trestného činu, či priestupku, v odpise  registra trestov nemá žiadny nový záznam a ani lustráciou na tunajšej prokuratúre neboli zistené žiadne nové relevantné skutočnosti.

Podľa § 217 odsek  1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Podľa § 217 odsek  4 Trestného poriadku právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 odsek  1 písmeno  e) Trestného poriadku.

Podľa § 9 odsek 1 písmeno e)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Vzhľadom k tomu, že obvinený splnil všetky obmedzenia a povinnosti v rámci skúšobnej doby, žil riadnym životom,  nedopustil sa žiadneho protiprávneho konania,  poškodený nežiadal náhradu škody, preto som rozhodla,  že sa v skúšobnej dobe podmienečného zastavenia trestného stíhania osvedčil.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Drahomíra Hrončeková
prokurátorka